open-index/open-wikipedia-markdown huggingface dataset:
Αστικός κώδικας

:15px*Το παρόν λήμμα αναφέρεται στο ισχύον ελληνικό δίκαιο. 

Ο *'Αστικός Κώδικας''' είναι μια συστηματική κωδικοποίηση νομοθετημάτων με σκοπό την αντιμετώπιση βασικών ζητημάτων του ιδιωτικού δικαίου. Συνοδεύεται γενικά από έναν Κώδικα Πολιτικής Δικονομίας, ο οποίος προβλέπει την διαδικασία εργασιών μίας αστικής δίκης. Μερικές χώρες περιλαμβάνουν ορισμένα από τα βασικά ζητήματα ιδιωτικού δικαίου στον εμπορικό, αντί για τον αστικό κώδικα. 
## Εξέλιξη της Νομικής Κωδικοποίησης
Η ιδέα της κωδικοποίησης εμφανίζεται για πρώτη φορά στην Αρχαία Βαβυλώνα και αποδίδεται στον βασιλιά Χαμουραμπί, ο οποίος συνέθεσε τον κώδικά του περίπου το 1760 π.Χ.

Ο πιο φημισμένος κώδικας της πρώιμης νομικής ιστορίας είναι το Corpus Iuris Civilis, το οποίο συνέθεσε ο αυτοκράτορας του Βυζαντίου Ιουστινιανός ο Α'. Αποτελούσε μία συγκέντρωση και αναθεώρηση αυτοκρατορικών νόμων και συγγραμμάτων, ιδιαίτερα από την εποχή του Αδριανού και έπειτα. Η σύνθεση του πρώτου μέρους του, του Ιουστινιάνειου Κώδικα, ολοκληρώθηκε στις 7 Απριλίου 529 και το 534 ολοκληρώθηκαν οι Νεαραί, το τελευταίο κομμάτι του.

## Ο Ελληνικός Αστικός Κώδικας
Ο ελληνικός ΑΚ βασίζεται στο βυζαντινορωμαϊκό δίκαιο με επιρροές από τον γερμανικό ΑΚ. Το 1345 ο Κωνσταντίνος Αρμενόπουλος συνέγραψε την Εξάβιβλο κωδικοποιώντας τα Βασιλικά, ένα από τα κομμάτια του Corpus Iuris Civilis. Την περίοδο της τουρκοκρατίας, η Ανατολική Ορθόδοξη Εκκλησία ως αρμόδια για την επίλυση των ζητημάτων ιδιωτικού δικαίου εφάρμοζε την Εξάβιβλο. Το ανεξάρτητο ελληνικό κράτος αποφάσισε την κωδικοποίηση του αστικού δικαίου το 1940 και στις 23 Φεβρουαρίου 1946 τέθηκε σε εφαρμογή ο Αστικός Κώδικας.

### Περιεχόμενο
Οι κανόνες του αφορούν: δικαιοπραξίες και συμβάσεις, οικογενειακές και κληρονομικές σχέσεις, αρχές που διέπουν τις έννομες σχέσεις καθώς και ευθύνες των προσώπων από τις βλαπτικές ενέργειές τους στους άλλους. Ο Ελληνικός Αστικός Κώδικας εμπεριέχει όλες τις διατάξεις του λεγόμενου "Γενικού Ιδιωτικού Δικαίου", δηλαδή του Αστικού Δικαίου, διατάξεις οι οποίες αφορούν όλα τα πρόσωπα που έχουν την ιδιότητα του Έλληνα Πολίτη, σε αντίθεση με τις διατάξεις του λεγόμενου "Ειδικού Ιδιωτικού Δικαίου", που αφορούν σε συγκεκριμένες κατηγορίες προσώπων (π.χ. εμπορικό δίκαιο για τους εμπόρους, εργατικό δίκαιο για τους εργοδότες και τους εργαζόμενους κ.λπ.). Ο Αστικός Κώδικας καλύπτει όλες τις έννομες σχέσεις προσώπων μεταξύ τους (π.χ. γάμος, διαζύγιο κ.λπ.) ή προσώπων με πράγματα (π.χ. κυριότητα, νομή, κληρονομιά, συμβάσεις, αγοραπωλησίες κ.λπ.).

## Παραπομπές


## Πηγές
* ΑΣΤΙΚΟΣ ΚΩΔΙΞ, Εκδοτικός οίκος Αφοι Π. Σάκκουλα, 1974
## Εξωτερικοί σύνδεσμοι
* Υπουργείο Δικαιοσύνης, Διαφάνειας και Ανθρωπίνων Δικαιωμάτων - ΑΣΤΙΚΟΣ ΚΩΔΙΚΑΣ https://web.archive.org/web/20141013235031/http://www.ministryofjustice.gr/site/kodikes/%CE%95%CF%85%CF%81%CE%B5%CF%84%CE%AE%CF%81%CE%B9%CE%BF/%CE%91%CE%A3%CE%A4%CE%99%CE%9A%CE%9F%CE%A3%CE%9A%CE%A9%CE%94%CE%99%CE%9A%CE%91%CE%A3/tabid/225/language/el-GR/Default.aspx
* Ιστολ. Δικηγορικού Συνδέμου Αστικός κώδικας σε μορφή .doc 

Κατηγορία:Νομικοί κώδικες
Θεματική χαρτογραφία

Η **Θεματική Χαρτογραφία** είναι ο κλάδος της Χαρτογραφίας που έχει ως αντικείμενο τη σύνθεση θεματικών χαρτών. Το κύριο αντικείμενο της Θεματικής Χαρτογραφίας είναι η γραφική απεικόνιση και ειδικότερα η χαρτογραφική αναπαράσταση με κατάλληλες τεχνικές, φαινομένων που έχουν κατανομή στον γεωγραφικό χώρο, είτε αυτός είναι ο φυσικός είτε ο ανθρωπογενής. Τα φαινόμενα αυτά μπορεί να είναι καταγεγραμμένα μέσω ποιοτικών ή (κυρίως) ποσοτικών χαρακτηριστικών και μεγεθών. 

Η Θεματική Χαρτογραφία αποτελεί μια σειρά από καθαρά εφαρμοσμένες διαδικασίες και μεθοδολογίες. Μπορεί να θεωρηθεί και ως επιστήμη, εφόσον βασίζεται σε θεωρητικές επιστήμες όπως τα μαθηματικά, αλλά και ως τέχνη, αφού στόχος της είναι η ισορροπία μεταξύ της αισθητικής και της γρήγορης αντίληψης των φαινομένων που απεικονίζει ο θεματικός χάρτης.

Τα σημαντικότερα θέματα που περιλαμβάνει το γνωστικό αντικείμενο της Θεματικής Χαρτογραφίας είναι:

# Η οπτικοποίηση δεδομένων και φαινομένων που κατανέμονται στον γεωγραφικό χώρο
# Η χωρική δειγματοληψία και η βασική στατιστική επεξεργασία
# Η ομαδοποίηση ποσοτικών δεδομένων
# Η σωστή χρήση του χρώματος μέσα από τη χρωματική θεωρία και τα σχετικά μοντέλα χρωμάτων 
# Ο χαρτογραφικός σχεδιασμός και η απόδοση με διάφορους συμβολισμούς (π.χ. σημειακά, γραμμικά και επιφανειακά σύμβολα)
# Η ισαριθμική (ή ισοπληθής) απεικόνιση
# Η χωροπληθής (ή δασυμμετρική) απεικόνιση
# Οι χάρτες κουκίδων και τα χαρτογράμματα
# Οι Τοπολογικές*' και εστιακές/πολυεστιακές απεικονίσεις
# Η Πολυμεταβλητή και Δυναμική χαρτογραφική απόδοση

==Βιβλιογραφία==
* Β. Νάκος, Β. Φιλιππακοπούλου (1992) *Θεματική Χαρτογραφία''. Αθήνα, Σημειώσεις Μαθήματος, Τμήμα Αγρονόμων - Τοπογράφων Μηχανικών ΕΜΠ.

## Αναφορές


## Βλέπε επίσης
* Χάρτης
* Χαρτογραφία
* Αναλυτική Χαρτογραφία
* Κλίμακα χάρτη
* Γεωγραφικά Συστήματα Πληροφοριών

Κατηγορία:Χαρτογραφία
Βόρειο Ρονάλντσι

Το **Βόρειο Ρονάλντσι**, (αγγλικά: *North Ronaldsay*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 6,9 τ.χλμ. και 72 κατοίκους (2011).

Κατηγορία:Ορκάδες
Τύλις

Η **Τύλις** ήταν γαλατική πόλη στην ενδότερη Θράκη. 

Βρισκόταν στην παραλιακή Θράκη στο ανατολικό άκρο του όρους Αίμου, στην ανατολική Ρωμυλία. Αναφέρεται από τον Πολύβιο. Η πόλη ιδρύθηκε από τον Κέλτη αρχηγό **Κομοντόριο** μετά την εκπνοή της εισβολής των Γαλατών στην Ελλάδα (279 π.Χ.). Αμέσως κατέστη η έδρα του βραχύχρονου κελτικού βασιλείου της Τύλιδος. Το 212 π.Χ. οι Θράκες κατέστρεψαν την πόλη, σηματοδοτώντας το τέλος του βασιλείου. 

Στη θέση της βρίσκεται η σημερινή πόλη Tulovo στην επαρχία Στάρα Ζαγκόρα της Βουλγαρίας. 

## Πηγές

Κατηγορία:Πόλεις της αρχαίας Θράκης
Αντιγόνεια Κρουσίδος

Η **Αντιγόνεια** (αλλιώς και **Αντιγόνη**) ήταν αρχαία πόλη στην επαρχία της Κρουσίδος της Χαλκιδικής.

Η παλαιότερη ονομασία της πόλεως ήταν **Ψαφάρα**. Βρισκόταν στα παράλια μεταξύ της πόλεως Αίνειας και της χερσονήσου της Παλλήνης. Επρόκειτο για σημαντική πόλη του θρακικού φύλου των Παιόνων.

Όταν ο Πέρσης στρατηγός Μεγάβαζος εισέβαλε στην Μακεδονία το 480 π.Χ., κατέστρεψε αρκετές παιονικές πόλεις, μεταξύ των οποίων και την Ψαφάρα που ήταν σημαντική οχυρή πόλη. Αργότερα κατελήφθη από τον Αργεάδη βασιλιά Φίλιππο Β΄ και μετονομάστηκε προσωρινά σε **Φιλιππούπολη**. Αργότερα, κατά την ελληνιστική περίοδο, η πόλη μετονομάστηκε σε Αντιγόνεια από τον βασιλιά Αντίγονο της Μακεδονίας. Κατά τη διάρκεια των Ρωμαιο-Μακεδονικών πολέμων, τον Ιούνιο του 169 π.Χ., η πόλη μαζί με την Αίνεια, την Κασσάνδρεια και την Θεσσαλονίκη, απέκρουσαν ηρωϊκά τις επιθέσεις του ρωμαϊκού στόλου του Γάιου Μάρκου Φίγλου, στον οποίο συνέδραμαν ο Ευμένης και ο Προυσίας. Από ότι φαίνεται η πόλη επέζησε και στη ρωμαϊκή περίοδο και την αναφέρει ο γεωγράφος Κλαύδιος Πτολεμαίος ως Αντιγόνη.

## Πηγές
* Ιστορία του Ελληνικού Έθνους, εκδ. Αθηνών.
* Κλαυδίου Πτολεμαίου Γεωγραφική Υφήγησις.

Κατηγορία:Πόλεις της αρχαίας Μακεδονίας
1327 Ναμάκουα

Η **Ναμάκουα (Namaqua)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,867. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το έθνος ιθαγενών Νάμα της Νότιας Αφρικής, της Ναμίμπια και της Μποτσουάνα, που ήταν γνωστοί παλαιότερα ως Ναμάκουα.

## Φυσικά χαρακτηριστικά
Η μέση διάμετρος της Ναμάκουα εκτιμάται σε 25,1 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,0404. Δεν είναι γνωστό αν και με ποια περίοδο περιστρέφεται η Ναμάκουα γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ναμακουα
1328 Ντεβότα

μικρογραφία|3D μοντέλο του αστεροειδούς 1328 Ντεβότα
Η **Ντεβότα (Devota)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,028. Ανακαλύφθηκε το 1925 από τον Ρωσογάλλο αστρονόμο Βενιαμίν Ζεχόφσκι, που παρατηρούσε από το Αλγέρι, και πήρε το όνομά της από το επώνυμο του Φορτουνάτο Ντεβότο (*Fortunato Devoto*), φίλου του Ζεχοφσκί και προέδρου του Εθνικού Συμβουλίου Αστεροσκοπείων της Αργεντινής.

## Φυσικά χαρακτηριστικά
Η μέση διάμετρος της Ντεβότα εκτιμάται σε 57,12 χιλιόμετρα. Ο φασματικός τύπος της είναι **X**, ενώ το γεωμετρικό άλβεδό της είναι 0,0407. Η Ντεβότα περιστρέφεται γύρω από τον εαυτό της μία φορά κάθε περίπου 17 ή 18 ώρες, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντεβοτα
1329 Ελιάνα

Η **Ελιάνα (Eliane)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,593. Ανακαλύφθηκε το 1933 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου.

## Φυσικά χαρακτηριστικά
Η μέση διάμετρος της Ελιάνας είναι άγνωστη, όπως και το άλβεδό της. Ο φασματικός τύπος της είναι **S** (λιθώδης). Η Ελιάνα περιστρέφεται γύρω από τον εαυτό της μία φορά κάθε περίπου 100 ως 105 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελιανα
1330 Σπυριδωνία

Η **Σπυριδωνία (Spiridonia)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,879. Ανακαλύφθηκε το 1925 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας και του έδωσε το όνομα ενός αδελφού της συζύγου του, του Σπυρίδωνος Ίλιτς Ζασλάφσκι, πολεμιστή στον Β΄ Παγκόσμιο Πόλεμο.

## Φυσικά χαρακτηριστικά
Η μέση διάμετρος της Σπυριδωνίας εκτιμάται σε 55,08 χιλιόμετρα. Ο φασματικός τύπος της είναι **P**, ενώ το άλβεδό της είναι 0,0498. Η Σπυριδωνία περιστρέφεται γύρω από τον εαυτό της μία φορά κάθε 9 ώρες και 40 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σπυριδωνια
1331 Σολβέιγκ

Ο **Σολβέιγκ (Solvejg)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,14. Ανακαλύφθηκε το 1933 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του από το όνομα ενός προσώπου του δράματος *[[Πέερ Γκυντ]]* του Ερρίκου `Ιψεν.

## Φυσικά χαρακτηριστικά
Η μέση διάμετρος του Σολβέιγκ εκτιμάται σε 32,08 χιλιόμετρα. Ο φασματικός τύπος του είναι **B** (κατά SMASSII), ενώ το άλβεδό του είναι 0,1509. Ο Σολβέιγκ περιστρέφεται γύρω από τον εαυτό του πιθανώς μία φορά κάθε 10 και πλέον ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σολβειγκ
1332 Μαρκονία

μικρογραφία|3D μοντέλο του αστεροειδούς 1332 Μαρκονία
Η **Μαρκονία (Marconia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,339. Ανακαλύφθηκε το 1934 από τον Ιταλό αστρονόμο Λουίτζι Βόλτα, που παρατηρούσε από το Τορίνο (Πίνο Τορινέζε), και πήρε το όνομά της προς τιμή του Μαρκόνι.

## Φυσικά χαρακτηριστικά
Η μέση διάμετρος της Μαρκονία εκτιμάται σε 44,10 χιλιόμετρα. Ο φασματικός τύπος της είναι **Ld** (κατά SMASSII), ενώ το άλβεδό της είναι 0,0756. Δεν είναι γνωστο αν και με ποια περίοδο περιστρέφεται η Μαρκονία γύρω από τον εαυτό της.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρκονια
Λύγκας

Ο **λύγκας** (στα αρχαία **λυγξ**), ή **τσαγκανόλυκος**, είναι γένος της οικογένειας των Αιλουροειδών. Διακρίνονται τέσσερα είδη λυγκών, τα οποία διαβιούν όλα στο βόρειο ημισφαίριο. Ο ευρασιατικός λύγκας, ο οποίος έχει μάλλον εξαφανισθεί από την ελληνική επικράτεια όπου ζούσε ακόμη μέχρι πριν από μία πεντηκονταετία, είναι το τρίτο μεγαλύτερο σαρκοβόρο της Ευρώπης μετά την αρκούδα και τον λύκο. Στην Ελλάδα απαντάται στις περιοχές Φλώρινας και Κίρκης Έβρου, ο Βαλκανικός λύγκας (Lynx lynx martinoi), υποείδος του Ευρασιατικού λύγκα.

## Χαρακτηριστικά
Είναι μεσαίου μεγέθους αιλουροειδές με ψηλά πόδια. Ανάλογα με το είδος το μήκος τους φτάνει από 70 εκατοστά μέχρι στα 1,20 μέτρα, και το ύψος τα 35 μέχρι τα 70 εκατοστά και το βάρος να κυμαίνεται από 7 έως 35 κιλά. Τα μπροστινά πόδια είναι κοντύτερα από τα πίσω. Έχουν πολύ κοντή ουρά συγκριτικά με τις άλλες γάτες, που καταλήγει σε μαύρη κορυφή. Το κεφάλι είναι στρόγγυλο με παχιά γενειάδα στα μάγουλα και μαύρες τούφες που ξεπροβάλλουν από τα αφτιά μέχρι πέντε εκατοστά. Η γούνα του λύγκα είναι πολύ πυκνή, έχει συνήθως στίγματα και το χρώμα της διαφέρει ανά εποχή και είδος, από μπεζ και γκρι μέχρι κοκκινωπή και καφέ, ενώ στο πηγούνι, το στήθος και την κοιλιά είναι σχεδόν λευκή.

## Συμπεριφορά
Όπως οι περισσότερες γάτες έτσι και οι λύγκες είναι μοναχικά ζώα με μεγάλη περιοχή επίβλεψης. Ζευγαρώνουν τέλη του χειμώνα και γεννούν 2-4 μικρά μία φορά το χρόνο. Ο χρόνος κύησης είναι περίπου 70-80 ημέρες. Τα μικρά μένουν με τη μητέρα τους για έναν ακόμη χειμώνα μέχρι να ωριμάσουν και να ανεξαρτητοποιηθούν. Σκαρφαλώνουν με ευκολία στα δέντρα, έχουν καλές αλτικές ικανότητες και αντέχουν στις μεγάλες πορείες. Κυνηγούν τα θηράματά τους μετά το σούρουπο ή τη νύχτα. 
Σε αυτά συμπεριλαμβάνονται μικρά οπληφόρα όπως ελάφια, ζαρκάδια, αγριοκάτσικα και πρόβατα, αλλά κυρίως μικρότερα ζώα όπως λαγοί, ψάρια, σκίουροι, ποντίκια, γαλοπούλες, πέρδικες και άλλα πτηνά.

## Είδη
Υπάρχουν τέσσερα είδη λύγκα:
* ευρασιατικός ή κοινός λύγκας (*Λυγξ ο λυγξ* - *Lynx lynx*), το μεγαλύτερο απ' όλα τα είδη
* ιβηρικός ή παρδαλωτός λύγκας (*Λυγξ ο παρδαλωτός* - *Lynx pardinus*), το πιο απειλούμενο αιλουροειδές στον κόσμο
* Καναδικός λύγκας (*Λυγξ ο καναδικός* - *Lynx canadensis*) 
* Ερυθρός λύγκας (*Λυγξ ο ερυθρός* - *Lynx rufus*) το μικρότερο είδος

Στην παλαιότερη βιβλιογραφία αναφέρεται το αφρικανικό αιλουροειδές καρακάλ και ως *λύγκας της ερήμου* λόγω φαινομενικής ομοιότητας. Το ζώο αυτό ανήκει όμως σε άλλο γένος και έχει άμεση συγγένεια με την αφρικανική χρυσότριχη αγριόγατα. Στο παρακάτω κλαδόγραμμα φαίνεται η θέση του γένους *Lynx* στην οικογένεια των αιλουριδών:

Η εξέλιξη των σύγχρονων ειδών του λύγκα:

Δεν έχει προσδιοριστεί με βεβαιότητα αν ο λύγκας εξελίχθηκε στη Βόρειο Αμερική ή στην Ευρασία και την Αφρική. Απολιθώματα του γένους εμφανίζονται στο Πλειόκαινο.

## Παραπομπές


## Εξωτερικοί σύνδεσμοι

Κατηγορία:Αιλουρίδες
Κατηγορία:Θηλαστικά της Ευρώπης
Deep Purple in Concert

Το **Deep Purple in Concert** είναι ένας ζωντανός διπλός δίσκος του χαρντ ροκ συγκροτήματος Deep Purple, ηχογραφημένος σε δύο διαφορετικές ζωντανές εμφανίσεις τους στο BBC στις 19 Φεβρουαρίου του 1970 και στις 9 Μαρτίου του 1972. Ο δίσκος κυκλοφόρησε τον Δεκέμβριο του 1980 από την "Harvest" στην Ευρώπη και τον Ιούνιο του 1982, από την "Spitfire" στην Αμερική και γνώρισε αρκετή επιτυχία στη Μεγάλη Βρετανία και την Ιαπωνία.

Οι ηχογραφήσεις έγιναν για την προώθηση των δίσκων "*[[Deep Purple in Rock]]*" και "*[[Machine Head (album)|Machine Head]]*" από την δεύτερη γραμμή μελών των Deep Purple. Για την προώθηση του δίσκου εκδόθηκε σε μορφή 12" βινυλίου το τραγούδι "*[[Smoke on the Water]]*" μαζί με τα "*[[Bird Has Flown]]*" και "*Grabsplatter*" με τίτλο "*[[New, Live & Rare|New, Live & Rare Vol.III]]*".

Ο δίσκος επανεκδόθηκε σε μορφή διπλού CD από την "EMI", τον Απρίλιο του 1992.

## Τα τραγούδια
***Δίσκος 1***
**1. [[Speed King]]** *(Blackmore, Gillan, Glover, Lord, Paice)* - 6:20
**2. [[Wring that Neck]]** *(Blackmore, Simper, Lord, Paice)* - 18:30
**3. [[Child in Time]]** *(Blackmore, Gillan, Glover, Lord, Paice)* - 10:15
**4. [[Mandrake Root]]** *(Blackmore, Evans, Lord)* - 17:20

***Δίσκος 2***
**1. [[Highway Star (song)|Highway Star]]** *(Blackmore, Gillan, Glover, Lord, Paice)* - 6:29
**2. [[Strange Kind of Woman]]** *(Blackmore, Gillan, Glover, Lord, Paice)* - 8:34
**3. [[Lazy]]** *(Blackmore, Gillan, Glover, Lord, Paice)* - 8:57
**4. [[Never Before]]** *(Blackmore, Gillan, Glover, Lord, Paice)* - 3:48
**5. [[Space Truckin]]' ** *(Blackmore, Gillan, Glover, Lord, Paice)* - 22:14
**6. Lucille** *(Collins, Penniman)* - 6:20

*Η έκδοση του [[CD]] περιείχε τα εξής δύο επιπλέον κομμάτια στο δεύτερο [[CD]]:*
* **[[Maybe I’m A Leo]]** *(Blackmore, Gillan, Glover, Lord, Paice)* - 4:55
* **[[Smoke on the Water]]** *(Blackmore, Gillan, Glover, Lord, Paice)* - 6:27

## Θέσεις τσαρτ
***Deep Purple in Concert*** *(άλμπουμ)*

***Επίσημη κυκλοφορία: [[Δεκέμβριος]] [[1980]]***

***New, Live & Rare Vol.III*** *(12" EP σινγκλ)*

***Επίσημη κυκλοφορία: [[Οκτώβριος]] [[1980]]***

## Τα μέλη του συγκροτήματος
Το **Deep Purple in Concert** ηχογραφήθηκε από τη δεύτερη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* Deep Purple in Concert CD Booklet, 1992
* The Complete Deep Purple, Michael Heatley, *Reynolds & Hearn*, 2005

Κατηγορία:Δισκογραφία των Deep Purple
Κατηγορία:Άλμπουμ του 1980
Live in Denmark 1972

Το **Live in Denmark 1972** είναι ένα διπλό, ζωντανά ηχογραφημένο άλμπουμ του χαρντ ροκ συγκροτήματος Deep Purple το οποίο ηχογραφήθηκε στην "KB Hallen" της Κοπενχάγης στις 1 Μαρτίου του 1972 και κυκλοφόρησε 35 χρόνια αργότερα, στις 1 Μαρτίου του 2007. Το άλμπουμ αυτό αποτελέι το σάουνττρακ της βίντεοκασέτας του συγκροτήματος με τίτλο "*Scandinavian Nights*" (1990) και του DVD με τίτλο "*Live in Concert 72/73*" (2005). Η βιντεοσκόπηση και ηχογράφηση του δίσκου έγινε από το "DR", το κρατικό ραδιοτηλεοπτικό δίκτυο της Δανίας.

Αποτελεί αρχειακή έκδοση και κυκλοφόρησε μόνο μέσω παραγγελίας από την εταιρεία "Sonic Zoom".

## Τα τραγούδια
***CD 1***

**1. [[Highway Star (song)|Highway Star]]** *(Blackmore, Gillan, Glover, Lord, Paice) - 8:30<br />
*'2. Strange Kind of Woman** ''(Blackmore, Gillan, Glover, Lord, Paice) - 10:10<br />
**3. Child in Time** ''(Blackmore, Gillan, Glover, Lord, Paice) - 17:29<br />
**4. The Mule** ''(Blackmore, Gillan, Glover, Lord, Paice) - 9:15

<big>***CD 2***</big><br />
**5. Lazy** ''(Blackmore, Gillan, Glover, Lord, Paice) - 11:56<br />
**6. Space Truckin' ** ''(Blackmore, Gillan, Glover, Lord, Paice) - 23:48<br />
**7. Fireball** ''(Blackmore, Gillan, Glover, Lord, Paice) - 4:07<br />
**8. Lucille** ''(Collins, Penniman) - 5:54<br />
**9. Black Night** ''(Blackmore, Gillan, Glover, Lord, Paice) - 6:19

==Τα μέλη των Deep Purple==
Το **"Live in Denmark 1972"** ηχογραφήθηκε από τη [[Κατάλογος μελών των Deep Purple|δεύτερη σειρά μελών του συγκροτήματος]]. Τα μέλη της ήταν τα εξής:
[[Αρχείο:Deep Purple - Copenhagen 1972.jpg|thumb|210px|Εξώφυλλο του "''Copenhagen 1972''"]]

* **Ίαν Γκίλαν** - ''φωνητικά''
* **Ρίτσι Μπλάκμορ** - ''κιθάρα''
* **Τζον Λορντ** - ''πλήκτρα''
* **Ρότζερ Γκλόβερ** - ''μπάσο''
* **Ίαν Πέις*' - *τύμπανα*

==Copenhagen 1972==
Στις [[31 Μαΐου]] [[2013]], η [[Γερμανία|γερμανική]] δισκογραφική εταιρεία "Edel" κυκλοφόρησε μία επανέκδοση των συγκεκριμένων ηχογραφήσεων με τίτλο "*Copenhagen 1972*" σε μορφή διπλού [[CD]], με επιπλέον κομμάτια τις ζωντανά ηχογραφημένες εκτελέσεις των "*Strange Kind of Woman*", "*Smoke on the Water*" και "*Space Truckin' ''", όπως και μία συνέντευξη του συγκροτήματος κατά την αυστραλιανή περιοδεία τους το 1971.

## Παραπομπές

## Πηγές
* Deep Purple - ClassicBands.com

Κατηγορία:Δισκογραφία των Deep Purple
Κατηγορία:Άλμπουμ του 2007
Βασάν

Με την ονομασία **Βασάν** αναφέρεται στη Παλαιά Διαθήκη η περιοχή της Παλαιστίνης που βρίσκεται ανατολικά της Λίμνης Τιβεριάδας, πέραν του Ιορδάνη ποταμού και νότια του όρους Ερμόν. Πρόκειται για τη σημερινή Ελ Νουκρά.

Στην περιοχή αυτή, σύμφωνα με τη διήγηση στο βιβλίο ''Γένεση'' (14:5) ήταν το βασίλειο του Ωγ, όπου κατοικούσαν γίγαντες τους οποίους κατάφερε και εξολόθρευσε ο Χοδολλογομόρ. Ακόμα, ο βασιλιάς της Ωγ νικήθηκε από τους Ισραηλίτες.

Πρωτεύουσα της Βασάν φερόταν η Ασταρώθ, άλλες σπουδαίες πόλεις της ήταν η Ασταρώθ Καρναΐμ, η Βοσόρα ή Βόσρα, η Γουλών, η Εδραΐν, η Σελά κ.ά. Η Βασάν στους βιβλικούς χρόνους φημιζόταν για τους ταύρους της.

## Πηγές
* *[[Γένεση]]* 14:5
* *[[Δευτερονόμιο]]* 1,4
* *[[Ιησούς του Ναυή (βιβλίο)|Ιησούς του Ναυή]]* 9,10, κ.εξ.
* *[[Αριθμοί (βιβλίο)|Αριθμοί]]* 21:33, 32:33 
* Εγκυκλοπαίδεια *Πάπυρος Larousse Britannica*, τόμ.16ος, σελ.330.
* David and Patt Alexander: *Το εκπληκτικό Εγχειρίδιο της Βίβλου*, Εκδόσεις Πέργαμος, Αθήνα 1993, σελ.671.

Βασαν
Βασαν
Χαράλαμπος Βασιλειάδης

Ο **Χαράλαμπος Βασιλειάδης** γνωστός και ως «**Τσάντας**» (Ερένκιοϊ, 1907 – Νέα Φιλαδέλφεια, 16 Μαΐου 1972 ή 1970) ήταν Έλληνας στιχουργός ρεμπέτικων και λαϊκών τραγουδιών.

## Βιογραφία
Γεννήθηκε στο Ερένκιοϊ (σημερινό Τσανάκκαλε) της Τρωάδας το 1907. Σε ηλικία επτά ετών ήλθε στην Αθήνα και μαθήτευσε στην Λεόντειο Σχολή. Υπήρξε επαγγελματίας μεταφραστής και πολύγλωσσος γνωρίζοντας αγγλικά, γαλλικά, ιταλικά, γερμανικά. Είχε επίσης εργαστεί στο Υπουργείο Ναυτικών.  Η αδερφή του, Νίκη Βασιλειάδη, υπήρξε παντρεμένη με τον στρατιωτικό και δικτάτορα Γιώργο Παπαδόπουλο. 

Στον Παμμικρασιατικό  Σύλλογο τα τελευταία χρόνια του 30΄, γνώρισε τον στιχουργό Κώστα Κοφινιώτη και σ΄αυτόν εμπιστεύτηκε τους πρώτους του στίχους. Αργότερα, πέρασε στο χώρο των δισκογραφικών εταιρειών. Η πρώτη επίσημη δισκογραφική του παρουσία χρονολογείται το Δεκέμβρη του 1946 με το “Δυο καρπούζια σ’ ένα χέρι” σε μουσική του Στελλάκη Περπινιάδη. Ωστόσο, είχε ήδη ξεχωρίσει προπολεμικά με το «Μπρος στον Άγιο Σπυρίδωνα», που έγινε μεγάλη επιτυχία με την Ιωάννα Γεωργακοπούλου. 

Η μεταπολεμική συνεργασία του με τον Γιάννη Παπαϊωάννου έδωσε κλασικά όπως «Πριν το χάραμα», «Άνοιξε γιατί δεν αντέχω» και «Απ’ της Ζέας το λιμάνι», ενώ από τα μέσα της δεκαετίας του ’50 μέχρι τον θάνατό του συνεργάστηκε στενά με τον Γιώργο Ζαμπέτα, δημιουργώντας δημοφιλή τραγούδια όπως «Ήρθα κι απόψε στα σκαλοπάτια σου», «Ο πιο καλός ο μαθητής», «Τα δειλινά», «Πάει πάει» και «Πού ’σαι Θανάση».

Έμεινε γνωστός στην ιστορία του λαϊκού τραγουδιού ως «Τσάντας», παρατσούκλι που του «κόλλησε» ο Στράτος Παγιουμτζής, καθώς γύριζε στα στέκια των μουσικών στην οδό Ίωνος, στην Ομόνοια, με ένα χαρτοφύλακα γεμάτο στίχους.  Μερικές φορές χάριζε τους στίχους του σε άλλους στιχουργούς κι άλλοτε πάλι διόρθωνε ή συμπλήρωνε τους στίχους συναδέλφων του. Στίχους του ερμήνευσαν μεταξύ άλλων οι Τόλης Βοσκόπουλος, Βασίλης Τσιτσάνης, ο Πάνος Γαβαλάς, Πόλυ Πάνου. 

## Θάνατος
Πέθανε στις 16 Μαΐου 1972 στη Νέα Φιλαδέλφεια. Απέκτησε κύρια αναγνώρισή του μετά θάνατον, με τα τραγούδια του ακόμη δημοφιλή σήμερα. Το Σάββατο 16 Μαρτίου, 2019, του έγινε αφιέρωμα στην εκπομπή Στην Υγειά μας ρε παιδιά με τον Σπύρο Παπαδόπουλο.

## Παραπομπές


## Εξωτερικοί σύνδεσμοι
*
*ΧΑΡΑΛΑΜΠΟΣ ΒΑΣΙΛΕΙΑΔΗΣ ΑΦΙΕΡΩΜΑ ΕΝ ΑΡΧΗ ΗΝ Ο ΛΟΓΟΣ ΛΕΥΤΕΡΗΣ ΠΑΠΑΔΟΠΟΥΛΟΣ PART 01 https://www.youtube.com/watch?v=Be6AumXVDeM
*ΧΑΡΑΛΑΜΠΟΣ ΒΑΣΙΛΕΙΑΔΗΣ ΑΦΙΕΡΩΜΑ ΕΝ ΑΡΧΗ ΗΝ Ο ΛΟΓΟΣ ΛΕΥΤΕΡΗΣ ΠΑΠΑΔΟΠΟΥΛΟΣ PART 02https://www.youtube.com/watch?v=ap4Xu6UMWTk

Κατηγορία:Έλληνες στιχουργοί
Πίνοβο

Το **Πίνοβο** είναι βουνό στα βόρεια του νομού Πέλλας, στο Δήμο Αλμωπίας, στα σύνορα της Ελλάδας με την Βόρεια Μακεδονία . Συνδέεται στα δυτικά με τον Βόρα, ανατολικά με την Τζένα και νότια με το Πάικο. Η ψηλότερη κορυφή είναι η Κορφούλα και έχει υψόμετρο 2.156 μέτρα με δεύτερη ψηλότερη το Βίσογκραντ με 2.150 μέτρα.

## Παραπομπές


Κατηγορία:Βουνά της Πέλλας
Κατηγορία:Βουνά της Βόρειας Μακεδονίας
Γέρασα

Η **Γέρασα** ήταν αρχαία ελληνική πόλη στη Δεκάπολη της Κοίλης Συρίας. Βρισκόταν μεταξύ της Πέλλας και της Φιλαδέλφειας. Ήταν κτισμένη στις όχθες του ποταμού Χρυσορρόα (σημ. Barada). 

Ο πλούτος της πόλης έμεινε στην ιστορία, ώστε να ονομάζεται "Πομπηία της Μέσης Ανατολής". Ο ιστορικός των Ελληνιστικών χρόνων Πολύβιος παρομοιάζει με στρατόπεδο (*δύο κύριες λεωφόροι που τη χώριζαν σε σχήμα σταυρού, σε τετράγωνα, τερμάτιζαν σε πύλες. Η Αγορά βρισκόταν στη μια πλευρά του κυρίου δρόμου, αλλά ποτέ πάνω σε αυτόν. Στις πλευρές της είχε στοές και άλλα δημόσια κτήρια. Η τέταρτη πλευρά της ήταν ανοικτή στον κύριο δρόμο. Οι δρόμοι είχαν ωραία πλακόστρωση κι αυστηρά πρόστιμα επιβάλλονταν για τη ρύπανσή τους*). Πράγματι η Γέρασα είχε δύο κάθετους, προς την κεντρική λεωφόρο δρόμους, οι οποίοι χώριζαν την πόλη σε 6 μεγάλα οικοδομικά τετράγωνα. Η κεντρική λεωφόρος φέρει διπλή επιβλητική κορινθιακή κιονοστοιχία και ωραίο πλακόστρωτο που ακόμη σώζεται σε καλή κατάσταση.

Αρχαίες ελληνικές επιγραφές από την πόλη, αλλά και φιλολογικές μαρτυρίες τόσο του Ιαμβίχου, όσο και του Μεγάλου Ετυμολογικού, συνδέουν την ίδρυση των Γεράσων με τον Μεγάλο Αλέξανδρο, ή τον στρατηγό του, Περδίκκα, που εγκατέστησε εκεί παλαίμαχους Μακεδόνες στρατιώτες. Το γεγονός αυτό θα έλαβε χώρα κατά την άνοιξη του 331 π.Χ., όταν ο Μέγας Αλέξανδρος έφυγε από την Αίγυπτο, διέτριψε στη Συρία και μετά κατευθύνθηκε για τη Μεσοποταμία. Το γεγονός αυτό συνδέεται με την επανάσταση των Σαμαρειτών οι οποίοι έκαψαν ζωντανό τον Μακεδόνα στρατηγό Ανδρόμαχο. Ο Μακεδόνας βασιλιάς τους τιμώρησε ξανακτίζοντας τη Σαμάρεια ως ελληνική πόλη. Μετά τον θάνατο του Μεγάλου Αλεξάνδρου, η περιοχή περιήλθε στον Πτολεμαϊκό έλεγχο και με τη μάχη του Πανείου (198 π.Χ.) στους Σελευκίδες. Κατά τη συνήθεια των Ελλήνων ηγεμόνων της Συρίας, η Γέρασα μετονομάστηκε στο εξής σε **Αντιόχεια η επί Χρυσορρόη ποταμώ**. Πιθανόν να την ξαναέκτισε ή ο Αντίοχος Γ' ο Μέγας μετά τη μάχη του Πανείου, ή ο Αντίοχος Δ' Επιφανής που προήλασε ως την Αίγυπτο. 
thumb|800px|center|<center>Πανοραμική εικόνα</center>

## Παραπομπές


## Πηγές
* Johann Gustav Droysen *Ιστορία των Επιγόνων του Μεγάλου Αλεξάνδρου*, εκδ. ελεύθερη σκέψις.
* Επαμεινώνδα Βρανόπουλου *Οδοιπορικό στην Ιορδανία*, εκδόσεις Πελασγός.

## Εξωτερικοί σύνδεσμοι
* 

Κατηγορία:Αρχαίες πόλεις της Συρίας
Κατηγορία:Αρχαιολογικοί τόποι στην Ιορδανία
Στέφανος Βελδεμίρης

Ο **Στέφανος Βελδεμίρης** (1937 - 1961), ήταν στέλεχος της νεολαίας της ΕΔΑ που δολοφονήθηκε από τον χωροφύλακα Σ. Φιλίππου στις 26 Οκτωβρίου 1961, λίγες μέρες πριν τις εκλογές του 1961, στη Θεσσαλονίκη, που έμειναν στην ιστορία ως *εκλογές βίας και νοθείας*.

## Η ζωή του
Γεννήθηκε το 1937 στις Συκιές Θεσσαλονίκης. Σπούδασε στη Σχολή Ηλεκτροτεχνιτών και στη συνέχεια έδωσε εξετάσεις και πέρασε στη Σχολή Τεχνιτών του Πολεμικού Ναυτικού από όπου όμως διώχθηκε λίγο αργότερα όταν έγινε γνωστό ότι ο πατέρας του, ο Σίμος Βελδεμίρης, ήταν αριστερός που είχε εξοριστεί στη Μακρόνησο. Άρχισε να εργάζεται ως ηλεκτρολόγος ενώ συγχρόνως, ως στέλεχος της Νεολαίας της ΕΔΑ, είχε πλούσια συνδικαλιστική και πολιτική δραστηριότητα. Υπηρέτησε στο στρατό στο περιβόητο «Τάγμα Σκαπανέων Κολινδρού», όπου συγκέντρωναν τους στρατιώτες αριστερών πεποιθήσεων.

## Η δολοφονία του
Στις 26 Οκτωβρίου του 1961 ο Στέφανος Βελδεμίρης και ο Μόρφης Στεφούδης νοίκιασαν ένα ταξί και από τα πίσω παράθυρα του αυτοκινήτου μοίραζαν προκηρύξεις της ΕΔΑ στη δυτική Θεσσαλονίκη. Σε ένα μπλόκο της αστυνομίας στους Αμπελόκηπους ο χωροφύλακας Σπυρίδων Φιλίππου πυροβόλησε στο πίσω τζάμι του ταξί και πέτυχε με δύο σφαίρες στο κεφάλι το Βελδεμίρη ο οποίος εξέπνευσε την επομένη στο Λαϊκό Νοσοκομείο Θεσσαλονίκης (νυν Ιπποκράτειο).

Αρχικά αποκρύφτηκε ότι αυτός που είχε σκοτώσει το Βελδεμίρη ήταν χωροφύλακας. Ότι ο δράστης ανήκε στη χωροφυλακή έγινε γνωστό μετά τις εκλογές της 29ης Οκτωβρίου του 1961. Στις 18 Ιανουαρίου του 1962, ο βουλευτής της ΕΔΑ Βασίλης Εφραιμίδης κατά τη συνεδρίαση της βουλής έκανε σημαντικές αποκαλύψεις για τη δολοφονία του 24χρονου νέου.

Η δίκη του Σπύρου Φιλίππου έγινε πέντε μήνες αργότερα στο Κακουργιοδικείο Θεσσαλονίκης. Τόσο ο ίδιος ο κατηγορούμενος όσο και οι συνάδελφοί του που κατέθεσαν ως μάρτυρες υπεράσπισης ισχυρίστηκαν ότι ο Φιλίππου πυροβόλησε στα λάστιχα του αυτοκινήτου (και ότι η σφαίρα εξοστρακίστηκε) επειδή υπήρχαν πληροφορίες ότι θα μοιραστούν ναρκωτικά στην περιοχή. Το δικαστήριο καταδίκασε τον Φιλίππου σε 4 χρόνια φυλάκιση σε αγροτικές φυλακές και ύστερα από δύο χρόνια αφέθηκε ελεύθερος, αλλά δεν επέστρεψε στη χωροφυλακή.

Στις 7 Δεκεμβρίου του 2010, το δημοτικό συμβούλιο του Δήμου Αμπελοκήπων Θεσσαλονίκης με ομόφωνη απόφαση τοποθέτησε αναμνηστική πλάκα (στην οποία αναγράφεται: *Εδώ δολοφονήθηκε στις 26 Οκτωβρίου 1961 ο νεολαίος αγωνιστής της δημοκρατίας, Στέφανος Βελδεμίρης*) στη συμβολή των οδών Φιλιππουπόλεως και Πέραν στο σημείο της δολοφονίας. 
Στις Συκιές Θεσσαλονίκης όπου γεννήθηκε υπάρχει οδός με το όνομά του.

Ο Γιάννης Ρίτσος, στο ποίημα του *«Ωδή στον Στέφανο Βελδεμίρη»* έγραψε μεταξύ άλλων για τον Βελδεμίρη:

«*Στέφανε αγκαθοστέφανε, το αγκάθινο στεφάνι στο μέτωπό σου πελώριο φωτοστέφανο στους κροτάφους του σύμπαντος...*» 
 
## Παραπομπές


## Πηγές
* Γιώργος Αναστασιάδης, Το παλίμψηστο του αίματος-Πολιτικές δολοφονίες και εκτελέσεις στη Θεσσαλονίκη (1913-1968)

Κατηγορία:Έλληνες συνδικαλιστές
Κατηγορία:Έλληνες θύματα δολοφονικών ενεργειών
Κατηγορία:Δολοφονίες στην Ελλάδα
Σαν Σάλβο

Η **Σαν Σάλβο** είναι Ιταλική πόλη και δήμος στην Επαρχία του Κιέτι στην περιφέρεια Αμπρούτσο με 19.431 κατοίκους. Βρίσκεται στις ακτές της Αδριατικής και είναι νέος σχετικά δήμος αφού αναγνωρίστηκε το 2007 από τον πρόεδρο της Ιταλικής δημοκρατίας Τζόρτζιο Ναπολιτάνο. 

## Ιστορία
Η περιοχή του Σαν Σάλβο κατοικήθηκε από τους προϊστορικούς χρόνους, όπως αποδεικνύεται από ευρήματα σε ανασκαφές που έγιναν στην περιοχή του Τρίγκνο και στην πλατεία του Σαν Βιτάλι. Έχουν βρεθεί ρωμαϊκά ψηφιδωτά δάπεδα και μαρμάρινες λάρνακες από διάφορες περιόδους και τα ερείπια ενός υδραγωγείου. Τον 11ο και 12ο αιώνα η πόλη ήταν υπό  επιρροή των Βενεδικτίνων .

## Οικονομία
Η οικονομία του δήμου στηρίζεται κυρίως στην γεωργική παραγωγή. Σε ανάπτυξη βρίσκεται η βιομηχανία ενώ στην περιοχή έχει εντοπιστεί πετρελαιαγωγό πεδίο. Το Σαν Σάλβο έχει τιμηθεί με την *γαλάζια σημαία της Ευρώπης για το 2011* για 12η μάλιστα φορά.

## Εκδηλώσεις και παραδόσεις
: 20 Απριλίου
: 27-28 Απριλίου, γιορτή του Αγίου Βιτάλι
: τελευταία Κυριακή του Μαΐου η γιορτή της Παναγίας της χάριτος
: αρχές Ιουνίου γιορτή του Αγίου Νικολάου
: 16 - 17 Ιουνίου, γιορτή του Αγίου Βίτου και του Αγίου Αντωνίου της Πάδοβας
: 18 Σεπτεμβρίου, γιορτή του Αγίου Ρόκο
: 23 Σεπτεμβρίου γιορτή του Αγίου Πίου
: 20 Δεκεμβρίου, οι φωτιές του Αγίου Θωμά

## Αθλητισμός
Στην Σαν Σάλβο έχουν έδρα οι σύλλογοι : 
* ποδόσφαιρο : U.S. Σαν Σάλβο 1967 & Πολισπορτίβα Αθλέτικο Σαν Σάλβο
* καλαθοσφαίριση : B.T.S Σαν Σάλβο
* πετοσφαίριση : A.S.P Σαν Σάλβο
* ξιφασκία : C.S. Σαν Σάλβο

## Παραπομπές


## Πηγές
* Δήμος Σαν Σάλβο 

## Εξωτερικοί σύνδεσμοι
* 

Κατηγορία:Πόλεις του Αμπρούτσο
Ηράκλεια Κυρρηστικής

Η **Ηράκλεια** ήταν αρχαία ελληνική πόλη της επαρχίας Κυρρηστικής της βορείου Συρίας.

Την πόλη αναφέρει ο Στράβων (XVI,7). Απείχε περί τα 20 στάδια (4 χλμ.) από το ιερό της Αθηνάς Κυρρηστίδος -μιας επικλήσεως της Αθηνάς που προήλθε από την Κύρρο της Μακεδονίας και μεταλαμπαδεύτηκε στην βόρεια Συρία- και βρισκόταν στα βορειοδυτικά της Ιεραπόλεως. Αυτή η Ηράκλεια ανήκε στην επικράτεια του τυράννου Διονυσίου, γιου του Ηρακλέωνος (επίσης τυράννου). Οι τύραννοι αυτοί έδρασαν περίπου κατά το τέλος  της αυτοκρατορίας των Σελευκιδών (1ος αιώνας π.Χ.). 

Είναι άγνωστο ποιος έκτισε την Ηράκλεια. Θα μπορούσε να κτίστηκε από τους Σελευκίδες θέλοντας να τιμήσουν τον Ηρακλή πρόγονο του Μεγάλου Αλεξάνδρου, ή από τον τελευταίο, ή ακόμα από τον ανωτέρο τύραννο Ηρακλέωνα. Πιθανόν να βρισκόταν στη βόρεια Συρία στα σύνορα με την Τουρκία. 

## Πηγές
* Μεγάλη ελληνική εγκυκλοπαίδεια, τόμος ΙΒ΄, σ. 360, στο λήμμα για την Ηράκλεια εν Συρία. 
* Στράβωνος, *Γεωγραφικά*. 

Κατηγορία:Αρχαίες πόλεις της Συρίας
Κουρκουτό

**Κουρκουτό**, **κορκοτό** ή **κορκωτό** ονομάζεται είδος κολοκυθόπιτας χωρίς φύλλο της ελληνικής κουζίνας. 

Γίνεται συνήθως με ένα χυλό από τριμμένα κολοκυθάκια, αλεύρι, αυγά, γάλα, νερό, ελαιόλαδο και τριμμένη φέτα. Συχνά καρυκεύεται και αρωματίζεται με πιπέρι και μοσχοκάρυδο. Στο χυλό αλευριού που χρησιμοποιείται (κουρκούτι), οφείλεται και το όνομα του φαγητού. Σε διάφορες παραλλαγές προστίθενται προαιρετικά κρεμμύδι και γιαούρτι ή κεφαλοτύρι. Το πιο νόστιμο φαγητό .

## Παραπομπές


## Εξωτερικοί σύνδεσμοι
*Συνταγή για "κορκοτό" 
*Συνταγή για "κουρκουτό"

Κατηγορία:Ελληνική κουζίνα
Πύργος του Λονδίνου

Ο **Πύργος του Λονδίνου** (αγγλικά: *Tower of London*), επισήμως γνωστός ως **Βασιλικό Παλάτι και Φρούριο της Αυτού Μεγαλειότητος του Πύργου του Λονδίνου** (αγγλικά: *His Majesty's Royal Palace and Fortress of the Tower of London*), είναι ιστορικό  κάστρο στη βόρεια όχθη του Τάμεση στο κεντρικό Λονδίνο, στην Αγγλία. Βρίσκεται μέσα στο Διαμέρισμα Τάουερ Άμλετς του Λονδίνου, χωριζόμενο από την αριστερή όχθη του Σίτι του Λονδίνου με τον ανοιχτό χώρο που είναι γνωστός ως Τάουερ Χιλ. Ιδρύθηκε προς το τέλος του 1066 ως μέρος της Νορμανδικής Κατάκτησης της Αγγλίας.

## Ιστορία
Το 1066, οι Νορμανδοί κατέλαβαν την Αγγλία. Ο Νορμανδός βασιλιάς, Γουλιέλμος ο Κατακτητής, επέλεξε το Λονδίνο ως πρωτεύουσα της χώρας. Για να ελέγχει την πόλη, αποφάσισε να κατασκευάσει ένα μεγάλο οχυρό εκεί όπου τελείωναν τα παλιά ρωμαϊκά τείχη. Το φρούριο αυτό ονομάστηκε Λευκός Πύργος, εξαιτίας του χρώματος της πέτρας του. Τους τρεις επόμενους αιώνες, χτίστηκε γύρω του ένα πελώριο οχυρωματικό σύμπλεγμα, προστατευμένο από τείχη και τάφρο, το οποίο ονομάστηκε **Πύργος του Λονδίνου.** Αρχικά το κάστρο ήταν το κέντρο της μοναρχικής εξουσίας, αλλά και ένα καταφύγιο για την βασιλική οικογένεια σε ταραγμένες περιόδους. Αργότερα, μετατράπηκε σε μια τρομερή φυλακή, όπως επίσης και σε αποθήκη όπλων και πολύτιμων αντικειμένων.

### Καρατόμηση
Η εκτέλεση με αποκεφαλισμό επιφυλασσόταν κατά κανόνα σε ευγενείς καταδικασμένους για προδοσία. Οι καρατομήσεις συνήθως πραγματοποιούνταν στο Τάουερ Χιλ, ένα ύψωμα ακριβώς έξω από τα τείχη του κάστρου. Τα μέλη της βασιλικής οικογένειας ήταν πιο "τυχερά", αφού εκτελούνταν με μυστικότητα στους εσωτερικούς χώρους.

### Θανατηφόρο τέντωμα
Τα βασανιστήρια με υπερέκταση των άκρων πάνω σε έναν τροχό ήταν νόμιμα στη Αγγλία μέχρι το 1640. Ο Πύργος του Λονδίνου αποτελούσε σύνηθες χώρο ανάκρισης υπόπτων για προδοσία, στους οποίους ασκούνταν αφόρητη πίεση για να ομολογήσουν.

### Η Πύλη των Προδοτών
Όσοι καταδικάζονταν σε φυλάκιση στον Πύργο του Λονδίνου κατέφταναν με πλοίο μέσω του ποταμού Τάμεση και διέβαιναν μια μικρή πύλη, που φαίνεται στη φωτογραφία κάτω .
μικρογραφία|316x316εσ|Ο Πύργος του Λονδίνου (1600)

## Σήμερα
Ο **Πύργος του Λονδίνου** παραμένει μέχρι σήμερα ένα βασιλικό οχυρό, με φρουρά και οπλοστάσιο. Κάθε χρόνο, χιλιάδες επισκέπτες καταφτάνουν για να δουν ένα από τα πιο ιστορικά αξιοθέατα της Αγγλίας. Μέσα στον Πύργο, σε ένα ειδικά κατασκευασμένο θησαυροφυλάκιο, φυλάσσονται τα πετράδια των στεμάτων και άλλα πολύτιμα αντικείμενα, όπως βασιλικές πανοπλίες. Συνταξιούχοι στρατιωτικοί, οι λογχοφόροι φρουροί,  φυλάσσουν τον πύργο και ξεναγούν τους επισκέπτες.

## Παρr3edeαπομπές


## Αναφορές
;Βιβλιογραφία

* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
*  
* 
* 
* 
* 
* 

## Περαιτέρω ανάγνωση

* 
* 
* 

## Εξωτερικοί σύνδεσμοι

* Official website 
* Further reading recommended by Historic Royal Palaces
* Bibliography of sources relating to the Tower of London

Κατηγορία:Πύργοι
Κατηγορία:Μεσαιωνική αρχιτεκτονική
Κατηγορία:Μουσεία στο Λονδίνο
Κατηγορία:Κτίρια και κατασκευές στο Λονδίνο
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Γκάρι Σινίζ

Ο **Γκάρι Σινίζ** (αγγλικά: *Gary Alan Sinise*, 17 Μαρτίου 1955) είναι Αμερικανός ηθοποιός και σκηνοθέτης. 

Προτάθηκε για το Όσκαρ β' ανδρικού ρόλου για την ερμηνεία του στην ταινία Φόρεστ Γκαμπ (*Forrest Gump*) και έχει κερδίσει τη Χρυσή Σφαίρα για τον Καλύτερο ηθοποιό για την ερμηνεία του στο *Truman* και το βραβείο Έμμυ για την ερμηνεία του στην ταινία για την τηλεόραση *George Wallace*.

Πρωταγωνιστεί στην αστυνομική σειρά  όπου υποδύεται τον Ντετέκτιβ Πρώτου Βαθμού Mac Taylor.

## Παραπομπές


## Εξωτερικοί σύνδεσμοι

*  
*http://guardian.co.uk/books/2000/jul/15/books.guardianreview3
*http://filmreference.com/film/68/Gary-Sinise.html
*http://upi.com/Entertainment_News/2009/03/11/Sinise-produces-pro-military-documentary/UPI-58221236745586/
*http://operationiraqichildren.org/

Κατηγορία:Βραβευμένοι με Χρυσή Σφαίρα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Ήθαν Χοκ

Ο **Ίθαν Χοκ** (αγγλικά: *Ethan Green Hawke*, 6 Νοεμβρίου 1970) είναι Αμερικανός ηθοποιός και σκηνοθέτης, 4 φορές υποψήφιος για βραβείο Όσκαρ.

## Βιογραφία
μικρογραφία|O Ίθαν Χοκ στο 66ο Φεστιβάλ Βενετίας το 2009 στην πρεμιέρα της ταινίας "Η σκοτεινή πλευρά του νόμου"
Το 2001 προτάθηκε για Όσκαρ Β' ανδρικού ρόλου για το ρόλο του ως νεοσύλλεκτου αστυνομικού στην ταινία *Training Day*.

Μεταξύ άλλων πρωταγωνίστησε στις εξής ταινίες: *[[Ο Κύκλος των Χαμένων Ποιητών|Ο κύκλος των χαμένων ποιητών]]* (*Dead Poets Society*) (1989), *Γκάττακα* (*Gattaca*) (1997), *Άμλετ* (2000), *Επίθεση στο σταθμό 13* (Assault on Precinct 13) (2005) και *Πριν ο Διάβολος καταλάβει ότι πέθανες* (*Before the Devil Knows You're Dead*) (2007).

Στην τριλογία στον ρόλο του ως Τζέσι Γουάλας στις ταινίες *Πριν το ξημέρωμα* (1995), *Πριν το ηλιοβασίλεμα* (2004), *Πριν τα μεσάνυχτα* (2013). Επίσης, έχει παίξει στις ταινίες: *Sinister* (2012), *The Purge* (2013), *Boyhood* (2014), *The Magnificent Seven* (2016).

## Φιλμογραφία

## Παραπομπές

## Εξωτερικοί σύνδεσμοι
* Ο  

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Ημαθία (αποσαφήνιση)

Η ονομασία **Ημαθία** μπορεί να αναφέρεται:
* στην Περιφερειακή Ενότητα Ημαθίας στην κεντρική Μακεδονία
* στην Αρχαία Ημαθία της Μακεδονίας
* στην περιοχή Ημαθία στη Συρία
Fall Again

Το **Fall Again** είναι τραγούδι γραμμένο και παραγμένο από τους Βάλτερ Αφανάσιεφφ και Ρόμπιν Θικ. Το τραγούδι εκτελέστηκε από διάφορες καλλιτέχνες.

## Εκδοχή του Kenny G

Το **Fall Again** είναι single του Αμερικανού τζαζ σαξοφωνίστα  Kenny G, από το άλμπουμ *[[Heart and Soul (άλμπουμ Kenny G)|Heart and Soul]]* που κυκλοφόρησε στις 29 Ιουνίου 2010.

Το τραγούδι είναι το πρώτο single του άλμπουμ *[[Heart and Soul (άλμπουμ, Kenny G)|Heart and Soul]]*, το οποίο γράφθηκε και παράχθηκε από τους Βάλτερ Αφανάσιεφφ και Ρόμπιν Θικ. Σε αντίθεση με τα περισσότερα τζαζ κομμάτια του Kenny G, αυτό το κομμάτι αποτελεί R&B μπαλάντα. Ο Kenny G παίζει το σαξόφωνο στο κομμάτι του, και έχει φωνητικά του Ρόμπιν Θικ. Ο Kenny G είπε, «Η δική του (Ρόμπιν Θικ) φωνή είναι τόσο συναισθηματική και ψυχική, η ανάμειξη της φωνής του και του σαξόφωνου μου είχε εξαιτερικούς τόνους για το νέο μου άλμπουμ». Ο Μάρκ Έντβαρντ, του *[[About.com]]*, αναφέρει ότι ο Kenny G «είναι σαξοφωνίστας της τζαζ, όχι R&B τραγουδιστής. Αλλά ο K.G. έχει ένα νέο, εμπνευσμένο από την R&B, άλμπουμ και ο Ρόμπιν Θικ εμφανίζεται στο πρώτο single, *Fall Again*».

### Εμφάνιση στα τσαρτ

Το τραγούδι έκανε το ντεμπούτο του στην 30η θέση στο Billboard Jazz Songs Chart στις 19 Ιουνίου 2010 και έφθασε στην 6η θέση, στις 11 Σεπτεμβρίου 2010.

### Τσαρτ

## Άλλες εκδοχές

Ο Μάικλ Τζάκσον ηχογράφησε ένα demo του *Fall Again*, το 1999, για το άλμπουμ *[[Invincible (άλμπουμ)|Invincible]]*, αλλά το τραγούδι δεν ολοκληρώθηκε ποτέ, και τότε δεν μπήκε στον τελικό κατάλογο κομματιών. Όπως δήλωσε ο αρχικός στιχουργός του κομματιού, Βάλτερ Αφανάσιεφφ, τον Ιανουάριο του 2000, «Εργαζόμασταν και είχαμε κάνει τα 3/4 του κομματιού, αλλά τότε ο γιος του (Πρινς) αρρώστησε πολύ βαριά. Θέλαμε λίγα σημεία για να ολοκληρώσουμε την δουλειά». Ο Ρόμπιν Θικ αναφέρεται ως ο συνστιχουργός και συνείσφερε στα background φωνητικά αυτού του demo. Το demo κυκλοφόρησε στις 16 Νοεμβρίου 2004, ως τραγούδι του άλμπουμ *[[The Ultimate Collection (άλμπουμ, Μάικλ Τζάκσον)|The Ultimate Collection]]*.

Ο Γκλέν Λέβις ηχογράφησε το κομμάτι για το σάουντρακ της ταινίας *[[Maid in Manhattan]]*, το οποίο κυκλοφόρησε στις 10 Νοεμβρίου 2002. Αυτή η εκδοχή εμφανίζεται και στο απάνθισμα της Universal Music, *Smooth Jazz Cafe 5*.
 
Ο Σάγκι Ρέι, ένας Ιταλός καλλιτέχνης, γεννημένος στο Ισραήλ, επανεκτέλεσε το κομμάτι για το άλμπουμ *SAGI Sings Michael Jackson*, το 2010. 

## Παραπομπές



## Εξωτερικοί σύνδεσμοι

* Επίσημη ιστοσελίδα του Kenny G

κατηγορία:Τραγούδια του Μάικλ Τζάκσον
Κατηγορία:Singles του 2010
Κατηγορία:Τραγούδια του 1999
C2H5FO

* Ο γενικός χημικός τύπος C2H5FO μπορεί να αναφέρεται στα ακόλουθα τέσσερα (4) ισομερή θέσης:

# 1-φθοραιθανόλη, με σύντομο συντακτικό τύπο CH3CH(F)OH, σε δύο οπτικά ισομερή, είναι μια ασταθής αλαλκανόλη που αφυδροφθοριώνεται γρήγορα σχηματίζοντας αιθανάλη.
# 2-φθοραιθανόλη, με σύντομο συντακτικό τύπο FCH2CH2OH είναι μια σταθερή αλαλκανόλη.
# μεθοξυφθορομεθάνιο, με σύντομο συντακτικό τύπο CH3OCH2F, είναι ένας αλαιθέρας.
# φθοροξυαιθάνιο, με σύντομο συντακτικό τύπο CH3CH2OF, είναι ο αιθυλεστέρας του υποφθοριώδους οξέος.

Κατηγορία:Αποσαφηνίσεις χημικών τύπων
Κατηγορία:Οργανικές ενώσεις φθορίου
Κατηγορία:C2
Κατηγορία:Κορεσμένες ενώσεις
Κατηγορία:Οργανικές ενώσεις με οξυγόνο
Ντογκάνα

Η **Ντογκάνα** είναι πόλη και πληθυσμιακή ενορία (*curiazia*) στη βορειοανατολική γωνία του Άγιου Μαρίνου στον δήμο του Σερραβάλλε (*κάστρο*). Η πόλη αποτελεί τον πιο κατοικημένο οικισμό του κράτους.

## Γεωγραφία
Η πόλη βρίσκεται στο βορειότερο σημείο του Αγίου Μαρίνου μετά το Φαλτσιάνο, κοντά στα σύνορα με την Ιταλία (στο Τσερασόλο, μιας πληθυσμιακής κοινότητας του Κοριάνο, στην περιφέρεια του Ρίμινι). 
 
## Ιστορία
Η Ντογκάνα διαθέτει πληθυσμό που αγγίζει τις 7.000 κάτοικους. Εξαιτίας του μεγέθους της, το 2006 ζήτησε να αποκοπεί από την Σερραβάλλε και να γίνει ένα αυτόνομο *καστέλλο*, αλλά το 2007 η πρόταση απορρίφτηκε. Μια μερική αυτονομία αντικατοπτρίζεται στο γεγονός ότι η Ντογκάνα διαθέτει τον δικό της ταχυδρομικό κωδικό (47891), ενώ το υπόλοιπο της Σερραβάλλε έχει το 47899.

## Οικονομία
Η Ντογκάνα αποτελεί το κύριο σημείο εισόδου για τους ταξιδιώτες που έρχονται στο Άγιο Μαρίνο από την Ιταλία (από την εθνική οδό no. 72 από το Ρίμινι). Αν και *Ντογκάνα* σημαίνει *[[τελωνείο]]* στα Ιταλικά, δεν υπάρχει συνοριακός έλεγχος πουθενά στα σύνορα που χωρίζουν την Ιταλία από τον Άγιο Μαρίνο , ώστε οι οδηγοί να μπορούν να σταματήσουν στην Ντογκάνα μόνο για να κάνουν τα ψώνια τους από τα εμπορικά καταστήματά της.

## Αθλητισμός
Η τοπική ποδοσφαιρική ομάδα είναι η Γιουβένες.

## Δείτε επίσης
*Στάντιο Ολίμπικο (Άγιος Μαρίνος)
*Σερραβάλλε
*Κά Ράγκνι
*Σίνκουε Βίε
*Φαλτσιάνο
*Λεσινιάνο
*Πόντε Μελλίνι
*Ροβερέτα
*Βαλτζιουράτα

Κατηγορία:Άγιος Μαρίνος
Ενωμένοι Δημοκράτες

Οι  **Ενωμένοι Δημοκράτες** (**Ε.ΔΗ.**) είναι φιλελεύθερο κυπριακό πολιτικό κόμμα. Ιδρύθηκε το 1993 από τον Γιώργο Βασιλείου. Σημερινή πρόεδρος είναι η Πραξούλα Αντωνιάδου.

Το κόμμα είναι μέλος της Συμμαχίας Φιλελευθέρων και Δημοκρατών για την Ευρώπη.

## Ιστορικό
Οι Ενωμένοι Δημοκράτες ιδρύθηκαν από τον πρώην Πρόεδρο της Κύπρου, Γιώργο Βασιλείου, το 1993, ως «Κίνημα Ελευθέρων Δημοκρατών». Το κόμμα αργότερα συγχωνεύτηκε με το Ανανεωτικό Δημοκρατικό Σοσιαλιστικό Κίνημα, ένα κόμμα από πρώην στελέχη του Α.Κ.Ε.Λ., και σχημάτισαν τους Ενωμένους Δημοκράτες.

Στις βουλευτικές εκλογές του 2001, το κόμμα κατέγραψε ποσοστό της τάξης του 2,6% και εξασφάλισαν μία έδρα στη Βουλή των Αντιπροσώπων.

Στο δημοψήφισμα του 2004, οι Ενωμένοι Δημοκράτες υποστήριξαν το Σχέδιο Ανάν.

Το 2005, ο Γιώργος Βασιλείου αποχώρησε από την ηγεσία των Ενωμένων Δημοκρατών και ο Μιχάλης Παπαπέτρου εξελέγη Πρόεδρος του κόμματος.

Στις βουλευτικές εκλογές του 2006, το κόμμα συγκέντρωσε ποσοστό μόλις 1,6% και έχασε την κοινοβουλευτική εκπροσώπηση. Η αποτυχία των Ενωμένων Δημοκρατών να εισέλθουν στη Βουλή, ανάγκασαν τον Μιχάλη Παπαπέτρου να αποχωρήσει από την ηγεσία του κόμματος. Τον Μάρτιο του 2007, η αντιπρόεδρος Πραξούλα Αντωνιάδου ανέλαβε την ηγεσία του κόμματος.

Στις βουλευτικές εκλογές του 2011, οι Ενωμένοι Δημοκράτες αποφάσισαν να στηρίξουν το Α.Κ.Ε.Λ.. Η Πραξούλα Αντωνιάδου ήταν υποψήφια βουλευτής.
Τον Αύγουστο του 2011, ο Πρόεδρος Δημήτρης Χριστόφιας τοποθέτησε την Πραξούλα Αντωνιάδου Υπουργό Εμπορίου, Βιομηχανίας και Τουρισμού.

Ενόψει των προεδρικών εκλογών του 2018, το Κεντρικό Συμβούλιο των Ενωμένων Δημοκρατών έλαβε την απόφαση να προτρέψει τους πολίτες να ψηφίσουν είτε τον Νίκο Αναστασιάδη είτε τον Σταύρο Μαλά, λόγω του κοινού προγράμματος για την επίλυση του Κυπριακού, στη βάση της Διζωνικής Δικοινοτικής Ομοσπονδίας. Την ίδια απόφαση έλαβαν και για τον επαναληπτικό γύρο.

Οι Ενωμένοι Δημοκράτες δε συμμετείχαν στις βουλευτικές εκλογές του 2021. Ωστόσο, με ανακοίνωσή τους, κάλεσαν σε υποστήριξη των υποψηφίων που είναι υπέρ της Διζωνικής Δικοινοτικής Ομοσπονδίας, ως βάση επίλυσης του Κυπριακού.

## Αποτελέσματα εκλογών
### Βουλή των Αντιπροσώπων

### Ευρωπαϊκό Κοινοβούλιο

## Διατελέσαντες πρόεδροι
*1996-2005: Γιώργος Βασιλείου
*2005-2007: Μιχάλης Παπαπέτρου
*2007-σήμερα: Πραξούλα Αντωνιάδου

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Κυπριακά πολιτικά κόμματα
Κατηγορία:Φιλελεύθερα κόμματα
Δογματισμός

**Δογματισμός** ονομάζεται η αποφθεγματική διατύπωση διαφόρων ιδεών, χωρίς αιτιολογία ή απόδειξη.

Αναφέρεται στην έλλειψη κριτικής σκέψης και την προσκόλληση σε κάποια θεωρία που δε στηρίζεται σε αποδείξεις ή που θεωρείται επιστημονικά ξεπερασμένη.
Ουσιαστικά ο δογματισμός όχι μόνο δεν προάγει το διάλογο, αλλά και τον απορρίπτει. Είναι η προσήλωση και η άκριτη εμμονή στις αρχές και την αυστηρότητα ενός συστήματος, η οποία προτάσσει την άνευ όρων αποδοχή ορισμένων κωδικοποιημένων και μηχανικά σχηματισμένων θέσεων.

Πιστεύει στο «οὔ με πείσεις, κἂν με πείσῃς». Αυταρχισμός, μισαλλοδοξία και φανατισμός είναι τα κύρια χαρακτηριστικά που προσιδιάζουν στο δογματικό.

Απαντά στη φιλοσοφία, στη θρησκεία και στην καθημερινή ζωή.

## Ετυμολογία

Η λέξη προέρχεται από το ρήμα «δογματίζω», που σημαίνει : διατυπώνω τη γνώμη με αυθαίρετο τρόπο.

Ομόρριζη η λέξη «δόγμα» (από το αρχαίο ρήμα δοκώ) : ό,τι πιστεύει κανείς και το προβάλλει σαν πέρα για πέρα αληθινό, χωρίς η ορθότητά του να έχει προκαταβολικά ελεγχθεί.

* Φιλοσοφία : Στη φιλοσοφία αποτελεί θεωρία που δέχεται ότι με τη χωρίς όρια λογική δύναμη του νου είναι δυνατή η απόλυτη γνώση.
Πιστεύει πως είναι δυνατή η λύση όλων των μεταφυσικών προβλημάτων, ότι η γνωστική ικανότητα του ανθρώπου είναι απεριόριστη και μπορεί να κατανοήσει όλα τα προβλήματα σχετικά με τον εαυτό του και τον κόσμο του.
Με δογματικά στοιχεία αντιμετώπιζαν, τόσο οι αρχαίοι φιλόσοφοι της Ανατολής όσο και οι Ίωνες φυσικοί φιλόσοφοι, τα μεταφυσικά προβλήματα. Βασίζονταν σε υποθέσεις, σχημάτιζαν συλλογισμούς και κατέληγαν σε αυθαίρετα συμπεράσματα. Στην ιστορία της φιλοσοφίας, δογματισμός χαρακτηριζόταν κάθε φιλοσοφία που προέβαλε θέσεις ως πεποιθήσεις και βεβαιότητες. 
* Θρησκεία : Στη χριστιανική θρησκεία, δόγμα και κατ' επέκταση δογματισμός, ονομάζεται κάθε βασική χριστιανική αλήθεια, που έχει αυθεντικό κύρος και δεν αμφισβητείται από τους πιστούς της (το δόγμα της Αγίας Τριάδας, το δόγμα του Αγίου Πνεύματος κ.ά.).

Το πνεύμα του θεολογικού δογματισμού αναπτύχθηκε κατά το Μεσαίωνα.

## Παραπομπές



Κατηγορία:Φιλοσοφικές θεωρίες
Νήσος Φάρα

Το **Φάρα** (αγγλ. *Fara*) είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 2,95 τετραγωνικά χιλιόμετρα και είναι ακατοίκητο από τη δεκαετία του 1960.

Κατηγορία:Ορκάδες